‘ఆగదు.. ఆగదు.. ఆగదు ఏ నిమిషము నీ కోసమూ..’ అంటూ పాట రాసి, ‘ప్రేమాభిషేకం’ చేయించుకొన్న  దార్శనికుడు శాశ్వతంగా కన్నుమూశాడు. చిన్న సినిమా, పెద్ద సినిమా అనే తేడా లేకుండా అన్ని రకాల సినిమాలూ తీసి, ‘డైరెక్టర్ ఈజ్ ద కెప్టెన్ ఆఫ్ ద మూవీ’ అని అందరు దర్శకులూ సగర్వంగా తలెత్తుకొని నిల్చొనేలా చేసిన దిగ్దర్శకుడు అచేతనుడైపోయాడు. చిత్ర పరిశ్రమలో ఎవరికి ఏ కష్టమొచ్చినా ‘మా గురువుగారున్నారు’ అనే భరోసా కల్పించిన మహాగురువు మరల రాని లోకాలను మరలిపోయాడు. ఇప్పుడు తెలుగు సినిమా భోరున ఏడుస్తోంది. నటులని లేదు, సాంకేతిక నిపుణులని లేదు, కార్మికులని లేదు.. తెలుగు సినిమాలోని ఇరవై నాలుగు శాఖల వారూ తమ ఇంటి మనిషి, తమ ఆత్మబంధువు, తమ ఏకైక పెద్ద దిక్కు, తమ ‘మేస్త్రీ’ వెళ్లిపోయాడంటూ గుండెలవిసేలా రోదిస్తున్నారు. ఇక తనకు దిక్కేదంటూ తెలుగు చిత్రసీమంతా కన్నీరు కారుస్తోంది. ఇది ఒక ఇంటి విషాదం కాదు.. ఒక వీధి విషాదం కాదు.. ఒక ఊరి విషాదం కాదు.. ఇది తెలుగువాడి విషాదం. తెలుగు సినిమాని ప్రేమించే ప్రతి ఒక్కరి విషాదం.. దీన్ని భరించడమెట్లా...కోర్టు ఆవరణలో చెట్టు కింద టైప్ మిషన్ పెట్టుకొని జాబ్ వర్క్ చేసిన వ్యక్తి తెలుగు చిత్రపరిశ్రమలోకి ప్రవేశించి తన ప్రతిభతో శతాధిక చిత్రాలకు దర్శకత్వం వహించడమే కాకుండా పరిశ్రమ బాగోగులు పర్యవేక్షించే ఓ అద్భుత శక్తిగా ఎదుగుతాడని ఎవరు మాత్రం ఊహించగలరు? కానీ ఆ వ్యక్తిలో మాత్రం భవిష్యత్తులో తానేదో సాధించగలననే నమ్మకం, ఆత్మవిశ్వాసం మెండుగా ఉండేవి. స్వయంకృషి, ప్రతిభ, అపారమైన తెలివితేటలతో అంచలంచెలుగా ఎదిగిన ఆ వ్యక్తి దర్శకరత్న డాక్టర్ దాసరి నారాయణరావు. ప్రతి  వ్యక్తి జీవితంలోనూ ఓ చరిత్ర ఉంటుంది. అలాగే ఎక్కడో ఓ పేద కుటుంబంలో పుట్టి తన కుటుంబానికీ, బంధువులకు, స్నేహితులకు తప్ప వేరే ప్రపంచానికి తెలియని దాసరిని ప్రపంచవ్యాప్తంగా ఉన్న తెలుగు వారికి తెలిసేలా చేసింది సినీరంగమే. ఓ ప్రయాణంలాంటి  ఆయన  జీవితంలో ఎన్నో ఎత్తుపల్లాలు, ఎన్నెన్నో విజయాలు, అపజయాలు, ఎన్నో కష్టాలు, నష్టాలు, కీర్తిప్రతిష్టలు, అవమానాలు చోటుచేసుకొన్నాయి. అయినా అవన్నీ తట్టుకొని నిలబడ్డారు. దాసరికి సాటి దాసరే అనిపించుకొన్నారు.వ్యవస్థగా ఎదిగారు.ఎందరో నటీనటులు  ఆయన దర్శకత్వంలో రాణించారు. మరెందరో దర్శకులకు ఆయన మార్గధర్శకునిగా మారారు. ఎందరెందరో నిర్మాతలు దాసరితో సినిమాలు తీసి డబ్బు సంపాదించుకొన్నారు. అలాగే ఎంతోమంది కొత్తవారిలో ఉన్న దాగిన ప్రతిభను వెలికి తీసి, సాన పట్టి వారికి కొత్త నామకరణాలు చేసి, వెండితెరపై మెరుపులు మెరిపించిన అపర విశ్వామిత్రుడు దాసరి అని చెప్పడానికి సందేహించనక్కర్లేదు. ఇతరులకు సాయపడే గుణం, ఎటువంటి కష్టాన్నయినా ఎదుర్కొనే ధీరత్వం, నష్టం వచ్చిన కుంగిపోని ఆత్మస్థైర్యం.. దాసరిలో ఉన్నాయి కాబట్టే నలుగురిలో ఆయన ప్రత్యేకమైన వ్యక్తిగా నిలిచారు. పరిశ్రమలో దాసరి పేరు, మాట వాడుకోని వారెవరూ కనిపించరు. అలాగే శత్రువు అయినా తన దగ్గరికి వచ్చి మాట సాయం కోరితే ‘లేదు.. కాదు’ అని చెప్పలేకపోవడం దాసరి బలహీనత అని చెప్పాలి. ఆ బలహీనతని ఆసరాగా తీసుకొని ఆయన్ని నిచ్చెనలా వాడుకొన్న వారు పరిశ్రమలో ఎందరో ! పరిశ్రమలోని చిన్న సమస్య నుంచి పరిష్కారం కానీ ఎటువంటి పెద్ద సమస్యనైనా  పరిష్కరించగలిగే నేర్పు, ఓర్పు దాసరిలో ఉండేవి.సొంత పనులు సైతం పక్కన పెట్టేసి ఇతరుల కోసం పోరాడే ఉద్యమస్పూర్తి  కొన్ని సందర్భాల్లో దాసరిని వివాదాస్పద వ్యక్తిగా మార్చినా ఆయన ఏనాడూ వెన్ను చూపలేదు. రాజీపడి తన పంథా మార్చుకోలేదు. సామాన్యునిగా ఈ రంగంలోకి ప్రవేశించిన దాసరి అసమాన్యునిగా ఎదిగిన వైనాన్ని ఓ సారి పరిశీలిద్దాం.పాలకొల్లులోని ఓ నిరుపేద కుటుంబంలో ఆరుగురు పిల్లల్లో ఒకరిగా పుట్టారు దాసరి. ఆయనకు ఇద్దరు అన్నలు, ముగ్గురు చెల్లెళ్లు. దాసరి ఆరో తరగతిలోకి వచ్చేసరికి వారి ఆర్థిక పరిస్థితి బాగా దెబ్బతింది. స్కూల్ ఫీజు కట్టడానికి కూడా డబ్బు లేకపోవడంతో దాసరి  చదువు మాన్పించి ఓ కార్పెంటర్ దగ్గర పనికి పెట్టారు వాళ్ల నాన్న. ఫస్ట్ ఫారం (ఐదో తరగతి)లో ఉత్తమ విద్యార్థిగా దాసరికి బహుమతి వచ్చింది. అయినాసరే డబ్బు లేక చదువుకి పుల్స్టాప్ పెట్టాల్సి వచ్చింది. తను పనిచేసే షాపు ముందు నుంచే తన క్లాస్మేట్స్ బడికి వెళుతుంటే చూసి దాసరి కళ్లలో నీళ్లు తిరిగేవి. అయినా ఏమీ చేయలేని పరిస్థితి. ఇది గ్రహించి వాళ్ల స్కూల్ మాస్టర్ దాసరిని చదివించడానికి ముందుకు వచ్చారు. ఆయన తరగతి గదిలోకి దాసరిని తీసుకెళ్లి ‘ఫీజు కట్టలేక నారాయణరావుని ఇంట్లో వాళ్లు చదువు  మాన్పించారు. మీరందరూ తలా కొంత సాయం చేస్తే వాడు చదువుకోగలుగుతాడు’ అని చెప్పగానే తోటి విద్యార్థులందరూ స్పందించి జేబులో ఉన్న అణాలు, బేడాలు తీసి టేబుల్ మీద పెట్టారు. దాసరి స్కూల్ ఫీజుకి సరిపడా డబ్బు పోగయింది. ఈ సంఘటన దాసరి మీద ఎంత ప్రభావం చూపిందంటే.. కెరీర్లో ఆయన స్థిరపడిన తర్వాత డబ్బుకి ఇబ్బంది పడి చదువుకోలేని ఎంతోమందికి సాయం చేశారు. తన పుట్టిన రోజు  నాడు పేద విద్యార్థులకు ఆర్ధిక సాయం అందించడం ఓ అలవాటుగా పెట్టుకొన్నారు.తొలి నాటకందాసరికి నాటకాలపిచ్చి చిన్న వయసులోనే మొదలైంది. అప్పట్లో పల్లెల్లో సినిమాల కన్నా నాటకాలే పాపులర్. ముఖ్యంగా పౌరాణిక నాటకాలు బాగా డిమాండ్ ఉండేది. దాసరి నటించిన తొలి నాటకం కూడా పౌరాణికమే.  తన 8వ ఏట చోడిశెట్టి దేవన్న మాస్టారు పాఠశాలలో ప్రదర్శించిన ‘శ్రీకృష్ణతులాభారం’ నాటకంలో నారదుని వేషం వేసి తొలిసారిగా నాటక రంగ ప్రవేశం చేశారు. . తన 13వ ఏట రాష్ట్ర ప్రభుత్వం నిర్వహించిన ‘పంచవర్ష ప్రణాళికా ప్రగతి’ అనే నాటికను ప్రదర్శించి రాష్ట్రస్థాయి ఉత్తమ నటునిగా ఎన్నికయ్యారు. అలాగే  తన 14వ ఏట ‘నేను-నా స్కూలు’ నాటికను రచించారు. ఈ నాటికకు ఆయనే దర్శకత్వం వహించడం విశేషం.ఎన్నో నాటకాలలో నటించిన దాసరి ఎంతో మంది వర్ధమాన కళాకారుల్ని ప్రోత్సహించారు.  అనేక మంది యువకులను నాటక సమాజం స్థాపించి నటనకు ప్రోత్సహించారు. తాను నరసాపురం వైఎన్ కళాశాలలో బిఏ చదువుతున్న రోజులలోనే కన్నీరు-పన్నీరు, పద్మవ్యూహం వంటి నాటకాలను రచించి, క్షీరారామ ఆర్ట్ ధియేటర్స్ అనే నాటక సమాజాన్ని స్థాపించి అనేక మందిని నటులుగా తీర్చి దిద్దారు.హైదరాబాద్తో అనుబంధంనాటకాల్లో నటిస్తునే డిగ్రీ పూర్తి చేశారు దాసరి. దాంతో పాటు టైపింగ్లో లోయర్, హయ్యర్ పాసయ్యారు. దాంతో పాలకొల్లు నుంచి హైదరాబాద్కు వచ్చి చిక్కడపల్లిలో ఉండే ‘రవి మనీ సర్కులేషన్’ సంస్థలో టైపిస్టుగా పనిచేశారు. ఆ తర్వాత చార్మినార్ కంపెనీలో చేరారు. అక్కడ పనిచేస్తుండగానే హైదరాబాద్ ఏరో నాటిక్స్ లిమిటెడ్లో ఉద్యోగం వచ్చిందాయనకి. ఆ సమయంలో దాసరి ఆబిడ్స్లో ఉండేవారు. ఉద్యోగం మాత్రం బాలానగర్లో. ఉదయం షిఫ్ట్ కావడంతో ఏడు గంటలకల్లా కంపెనీకి చేరాలి. అందుకే తెల్లారి మూడు గంటలకు లేచి నాలుగు చపాతీలు, కొంత పప్పు వండుకొని బాక్స్లో పెట్టుకొని నాంపల్లి వరకూ నడుచుకొంటూ వచ్చేవారు. అక్కడ బస్ ఎక్కి సనత్ నగర్లో దిగే వారు. ఆ రోజుల్లో (యాభై ఏళ్ల కిందటి మాట ఇది) బాలానగర్ వరకూ బస్సులు ఉండేవి కావు. సనత్ నగర్ లాస్ట్ స్టాప్. అందుకే అక్కడ దిగి నడుచుకొంటూ బాలానగర్ వెళ్లేవారు. మధ్యాహ్నం రెండు గంటలకి డ్యూటీ అయిపోగానే తిరిగి నడుచుకొంటూ సనత్ నగర్ చేరేవారు. అబిడ్స్కి వచ్చేసరికి నాలుగయ్యేది. ఫ్రెష్ అయి నాటకాల రిహార్సల్స్ కోసం రవీంద్రభారతికి వెళ్లేవారు.సినిమాల్లో ఛాన్స్ఒకసారి ఇలాగే రవీంద్రభారతిలో నాటకం వేస్తుంటే వై.వి. కృష్ణయ్య అనే నిర్మాత చూసి ‘సినిమాల్లో నటిస్తావా?’ అని అడిగారు. ఆ సమయంలో ఆయన ‘అందం కోసం పందెం’ అనే సినిమా తీస్తున్నారు. అందులో కమెడియన్ వేషం దాసరితో వేయించాలని కృష్ణయ్య ఆలోచన. అయితే అప్పటికి దాసరికి సినిమాల మీద ఆసక్తిలేదు. సినిమాల్లో అవకాశాల కోసం మద్రాసుకి వెళ్లిన వాళ్ల కష్టాలు పత్రికల్లో చదవడంతో ఆ జోలికి పోవద్దనుకొన్నారు. హాయిగా ఉద్యోగం చేసుకొంటూ నాటకాల్లో నటిస్తే చాలుకొన్నారు. అందుకే కృష్ణయ్య ఆఫర్కి పెద్దగా స్పందించలేదు. అయినా కృష్ణయ్య ఆయన్ని వదిలిపెట్టలేదు. ‘అందం కోసం పందెం’ చిత్రంలో మెయిన కమెడియన్ వేషం నీకు ఇస్తున్నామనీ, వెంటనే మద్రాసు రావాలనీ ఉత్తరం రాశారు. ‘ఇంతకంటే మంచి అవకాశం రాదు. వెంటనే బయలుదేరు’ అని మిత్రులంతా ప్రోత్సహించడంతో దాసరి సరేనని రైలెక్కారు.వాహినీ స్టూడియో షూటింగ్ .. మేకప్ వేసుకోవడానికి  ఎంతో ఉత్సాహంతో మేకప్ రూమ్కి వెళ్లారు దాసరి. అయితే ఆదిలోనే ఆయనకు అవమానం ఎదురైంది. ‘ప్రతి వాడూ ఓ నాటకం వేసేయడం, కప్పు తెచ్చుకోవడం, కప్పు వచ్చిన వెంటనే మద్రాసు సెంట్రల్లో దిగిపోవడం, వేషం వేసేయాలనుకోవడం ... అసలెప్పుడైనా అద్దంలో నీ మొహం చూసుకొన్నావా?’ అని ఓ పక్క మేకప్ చేస్తూనే ఈసడింపుగా మాట్లాడుతున్నాడు మేకప్ మేన్. ఆ మాటలు విని నిర్ఘాంతపోయారు దాసరి. వాళ్లు పిలిస్తేనే కదా తను ఇక్కడికి వచ్చింది? మరి ఏమిటీ ఇతనిలా మాట్లాడుతున్నాడు?.. అనుకుని కోపం వచ్చినా తమాయించుకొన్నారు దాసరి. మౌనం వహించి మేకప్ వేయించుకొన్నారు. ఆ తర్వాత పిలకజుట్టు ఉన్న విగ్గు తీసుకొచ్చి ఆయనకి తగిలించారు. అప్పుడు తెలిసింది ఆయనకు.. ఇందులో మెయిన్ కమెడియన్ బాలకృష్ణ అనీ, ఆయన అసిస్టెంట్ వేషం తనదనీ. వెంటనే నిర్మాత కృష్ణయ్య దగ్గరికి వెళ్లి అడిగారు. తనకు తెలియకుండానే జరిగిన మార్పు ఇదని చెప్పి ఆయన దాసరి చేతులు పట్టుకొన్నారు. నాటకరంగంలో రాష్ట్ర స్థాయి ఉత్తమ నటుడినైనా సినిరంగానికి మాత్రం ఓ అనామక వేషంతో పరిచయమవడం నిజంగా విధి చేసిన వింతే.వెనక్కి తిరిగి వెళ్లిపోతే ‘సినిమాలకు పనికిరాడని పంపించేశారని’ అందరూ అనుకొంటారని భావించి, అవమానాన్ని దిగమింగుకొని ‘అందం కోసం పందెం’ చిత్రంలో నటించారు దాసరి. ఆ సినిమా తర్వాత ఇక నటన జోలికి పోకూడదని గట్టి నిర్ణయం తీసుకొన్నారు.రచయితగా తొలి సినిమాఆ తర్వాత పాలగుమ్మి పద్మరాజు దగ్గర  స్ర్కిప్ట్ అసిస్టెంట్గా చేరారు దాసరి. ఆయనే గౌరీ ప్రొడక్షన్స్ అధినేత ఎస్. భావనారాయణ దగ్గర చేర్చారు. ఆ సమయంలో ఓ కన్నడ సినిమా డబ్బింగ్ రైట్స్ కొన్నారు భావనారాయణ. తెలుగులో ‘ప్రేమకు పర్మిట్’ అని పేరు పెట్టి డబ్ చేశారు. సినిమాలపరంగా దాసరి తొలి రచన అదే. మూడొందలు అడ్వాన్స్ ఇస్తే పాండీబజార్కు వెళ్లి ఓ ఉంగరం కొన్నారు దాసరి. తొలి సంపాదనకి గుర్తుగా చాలాకాలం ఆ  ఉంగరం ఆయన వేలుకి  ఉండేది. ఆ తర్వాత ‘మా నాన్నకి నిర్దోషి’ చిత్రంతో సహకార దర్శకుడయ్యారు. ఆ హోదాలో ‘జగత జెట్టీలు’, ‘ఒకే కుటుంబం’, ‘వింత సంసారం’, ‘కూతురు కోడలు’ తదితర పన్నెండు సినిమాలకు పనిచేశారు. కొన్ని సినిమాలకు మాటలు కూడా రాశారు.పాతికేళ్ల వయసులో ‘తాత-మనవడు’ చిత్రానికి దర్శకత్వం వహించే అవకాశం దాసరికి వచ్చింది. ప్రతాప్ ఆర్ట్స్ అధినేత కె.రాఘవ ఇచ్చిన ఈ అవకాశాన్ని సద్వినియోగం చేసుకొని, తొలి ప్రయత్నంలోనే పరిశ్రమ పెద్దల మెప్పు, ప్రేక్షకుల ప్రశంసలు పొందారు. ఇక అప్పటి నుంచి వెనక్కి తిరిగి చూసుకొనే అవకాశం ఆయనకి కలగలేదు. ఏడాదికి పది సినిమాలు చేసిన రోజులు ఉన్నాయి. ఒకే సమయంలో ఏడు సినిమాలకు పని చేసిన సందర్భాలూ ఉన్నాయి. ప్రతి సినిమాకీ స్ర్కిప్ట్ సిద్ధంగా ఉండటంతో అన్ని సినిమాలు ఒకేసారి చేసినా ఏ ఇబ్బంది కలిగేది కాదు. సినిమా తప్ప మరో ధ్యాస లేని వ్యక్తి కావడంతో అద్భుతాలు సృష్టించగలిగారు దాసరి.- వినాయకరావువిడదీయరాని బంధందాసరి నారాయణరావు హైదరాబాద్లో ఉద్యోగం చేస్తున్నప్పుడు తన స్వగ్రామం పాలకొల్లు వెళ్తు తన చెల్లెలికి గాజులు కొందామని సుల్తాన్ బజారులో ఆగారు. గాజుల సైజ్ ఆయనకు తెలియకపోవడంతో అప్పుడే తన స్నేహితులతో షాపింగ్కు వచ్చి ఆయన పక్కనే నిలబడ్డ పద్మను చూసి ‘ఆ అమ్మాయి చేతి సైజ్’ ఉంటుందని చెప్పగానే పద్మ గిర్రును చూసిందట.  ‘ఏం లేదండీ మా చెల్లెలికి గాజులు కొనాలనుకుంటున్నా. తనది కూడా మీ చేతి సైజ్ ఉంటుంది’ అని చెప్పారట. మీరేం చేస్తారని అడిగితే విఎస్టీలో పనిచేస్తానని చెప్పారు దాసరి. నాటకాలు కూడా వేస్తారా? అని అడిగితే.. ‘వేస్తానండీ వచ్చేవారం రవీంద్రభారతిలో ఓ నాటకం ఉంది. పాసులు పంపిస్తాను తప్పకుండా రండి’ అని చెప్పి పద్మ ఫోన్ నంబర్ తీసుకున్నారట. అప్పటి వారిద్దరి పరిచయం ప్రేమగా మారి పెళ్లి వరకూ దారితీసింది. పద్మ కుటుంబీకులు దాసరితో పెళ్లికి అంగీకరించారు కానీ దాసరి కుటుంబ సభ్యులు అంగీకరించలేదు. దాసరి మాత్రం పద్మనే పెళ్లి చేసుకున్నారు. ప్రతి పురుషుడి విజయం వెనుక ఓ స్త్రీ ఉంటుందంటారు. దాసరి వేసిన ప్రతి విజయపు అడుగు వెనుక తన అర్ధాంగి ఉందని ఆయన ఎప్పడూ చెబుతుండేవారు.ఆదుకునే పద్మ ఉందని..దాసరి తల్లి మహాలక్ష్మితో ఆయనకున్న అనుబంధం మాటల్లో చెప్పలేనిది. ఆమె మరణించినప్పుడు ఆయన కన్నీరు పెట్టలేదు. అమ్మలా ఆదుకునే పద్మ ఉందని. కానీ ఆయన అర్ధాంగి  మరణించినప్పుడు మాత్రం అన్నం పెట్టే అమ్మ మరణించిందని కుమిలిపోయారు. పద్మ మరణం  ఆయన్ను కుంగిపోయేలా చేసింది, రెండేళ్లకు గానీ దాసరి మామూలు మనిషి కాలేదు. ఆరోగ్యం బాలేనప్పటికీ ఆహార నియమాలు పాటించలేదు. ఆ రెండేళ్లల్లో దాసరి మెగా ఫోన పట్టింది లేదు. భార్యకు ఏ భర్త ఇవ్వని నివాళి దాసరి ఇచ్చారు. చేవెళ్లలో ఆయనకున్న వ్యవసాయ రక్షేతంలో పద్మం ఆకారంలో ఓ స్మారక స్తూపాన్ని ఏర్పాటు చెయ్యడమే కాకుండా ఆయన నివాసంలో పద్మ కాంస్య విగ్రహాన్ని కూడా ఉంచారు.
‘aagadu.. aagadu.. aagadu e nimishamu nee kosamu..’ antuu paata rasi, ‘premabhishekam’ cheyinchukonna  daarsanikudu saasvatamgaa kannumusadu. chinna sinima, pedda sinima ane teda lekunda anni rakala cinimaaluu teesi, ‘director eez da kepten af da moovee’ ani andaru darsakuluu sagarvamgaa talettukoni nilchonela chesina digdarsakudu achetanudaipoyadu. chitra parisramalo evariki e kashtamochina ‘maa guruvugaarunnaaru’ ane bharosa kalpinchina mahaguruvu marala raani lokaalanu maralipoyadu. ippudu telugu sinima bhoruna edustondi. natulani ledu, saanketika nipunulani ledu, kaarmikulani ledu.. telugu cinemaaloni iravai naalugu saakhala vaaruu tama inti manishi, tama aatmabandhuvu, tama ekaika pedda dikku, tama ‘mestri’ vellipoyaadantu gundelavisela rodistunnaru. ika tanaku dikkedantu telugu chitraseemantaa kanneeru kaarustondi. idhi oka inti vishaadam kaadu.. oka veedhi vishaadam kaadu.. oka oori vishaadam kaadu.. idhi teluguvaadi vishaadam. telugu cinimani preminche prati okkari vishaadam.. deenni bharinchadametla...kortu aavaranalo chettu kinda tipe mishan pettukoni jab work chesina vyakti telugu chitraparisramaloki pravesinchi tana pratibhatho sataadhika chitraalaku darsakatvam vahinchadame kakunda parisrama bagogulu paryavekshinche oo adbhuta saktigaa edugutaadani evaru maatram oohinchagalaru? cony aa vyaktilo maatram bhavishyattulo taanedo saadhinchagalanane nammakam, aatmaviswasam mendugaa undevi. swayankrishi, pratibha, apaaramaina telivitetalato anchalanchelugaa edigina aa vyakti darsakaratna dactor dasari narayanarao. prati  vyakti jeevitamloonuu oo charitra untundi. alaage ekkado oo pedha kutumbamlo putti tana kutumbaanikii, bandhuvulaku, snehitulaku tappa vere prapanchaaniki teliyani daasarini prapanchavyaaptamgaa unna telugu vaariki telisela chesindi sineerangame. oo prayaanamlaanti  aayana  jeevitamlo enno ettupallaalu, ennenno vijayaalu, apajayaalu, enno kashtaalu, nashtaalu, keertipratishtalu, avamaanaalu chotuchesukonnayi. aina avannee tattukoni nilabaddaaru. dasariki saati dasare anipinchukonnaaru.vyavasthagaa edigaaru.endaro nateenatulu  aayana darsakatvamlo raaninchaaru. marendaro darsakulaku aayana maargadharsakunigaa maaraaru. endarendaro nirmaatalu daasarito cinimaalu teesi dabbu sampaadinchukonnaaru. alaage entomandi kottavaarilo unna daagina pratibhanu veliki teesi, saana patti vaariki kotta naamakaranaalu chesi, venditerapai merupulu meripinchina apara vishwaamitrudu dasari ani cheppadaaniki sandehinchanakkarledu. itarulaku sayapade gunam, etuvanti kashtannayina edurkone dheeratvam, nashtam vachina kungiponi aatmasthairyam.. daasarilo unnaayi kabatte nalugurilo aayana pratyekamaina vyaktigaa nilichaaru. parisramalo dasari paeru, maata vaadukoni vaarevaruu kanipincharu. alaage satruvu aina tana daggariki vachi maata saayam korithe ‘ledu.. kaadu’ ani cheppalekapovadam dasari balaheenata ani cheppali. aa balaheenatani aasaraagaa teesukoni aayanni nicchenalaa vaadukonna vaaru parisramalo endaro ! parisramalooni chinna samasya nunchi parishkaaram cony etuvanti pedda samasyanaina  parishkarinchagalige nerpu, orpu daasarilo undevi.sonta panulu saitam pakkana pettesi itarula kosam porade udyamaspoorthy  konni sandarbhaallo daasarini vivaadaaspada vyaktigaa marchina aayana enaaduu vennu chuupaleedu. rajipadi tana panthaa marchukoledu. saamaanyunigaa ee rangamloki pravesinchina dasari asamaanyunigaa edigina vainaanni oo saari pariseeliddaam.paalakolluloni oo nirupeda kutumbamlo aaruguru pillallo okarigaa puttaaru dasari. aayanaku iddaru annalu, mugguru chellellu. dasari aaro taragatiloki vachesariki vaari aardhika paristhiti baga debbatindi. scool feeju kattadaaniki kuudaa dabbu lekapovadamto dasari  chaduvu maanpinchi oo carpenter daggara paniki pettaaru vaalla naanna. fust faaram (aido taragati)loo uttama vidyaarthigaa dasariki bahumati vachindi. ayinasare dabbu leka chaduvuki pulstap pettalsi vachindi. tanu panichese shapu mundu nunche tana classmates badiki velutunte chusi dasari kallalo neellu tirigevi. aina emi cheyaleni paristhiti. idhi grahinchi vaalla scool master daasarini chadivinchadaaniki munduku vachaaru. aayana taragati gadiloki daasarini teesukelli ‘feeju kattaleka narayanaraoni intlo vaallu chaduvu  maanpinchaaru. meerandaroo talaa kontha saayam cheste vaadu chaduvukogalugutadu’ ani cheppagaane thoti vidyaarthulandaruu spandinchi jebulo unna anaalu, bedaalu teesi table meeda pettaaru. dasari scool feejuki saripada dabbu pogayindi. ee sanghatana dasari meeda entha prabhaavam choopindante.. kereerlo aayana sthirapadina tarvaata dabbuki ibbandi padi chaduvukoleni entomandiki saayam chesaru. tana puttina roju  naadu pedha vidyaarthulaku aardhika saayam andinchadam oo alavaatugaa pettukonnaru.toli naatakandaasariki naatakaalapichi chinna vayasulone modalaindi. appatlo pallello cinimala kanna natakale papular. mukhyamgaa pouraanika naatakaalu baga demand undedi. dasari natinchina toli naatakam kuudaa pouraanikame.  tana 8va eta chodisetti devanna maastaaru paatasaalalo pradarsinchina ‘srikrushnatulaabhaaram’ naatakamlo naaraduni vesham vesi tolisaarigaa naataka ranga pravesam chesaru. . tana 13va eta rashtra prabhutvam nirvahinchina ‘panchavarsha pranalika pragati’ ane naatikanu pradarsinchi rashtrasthayi uttama natunigaa ennikayyaaru. alaage  tana 14va eta ‘nenu-naa skoolu’ naatikanu rachinchaaru. ee naatikaku aayane darsakatvam vahinchadam visesham.enno naatakaalalo natinchina dasari entho mandi vardhamaana kalaakaarulni prothsahinchaaru.  aneka mandi yuvakulanu naataka samajam sthaapinchi natanaku prothsahinchaaru. taanu narasapuram vin kalaasaalalo ba chaduvutunna rojulalone kanneeru-panneeru, padmavyuuham vanti naatakaalanu rachinchi, kshirarama art dhiyetars ane naataka samaajaanni sthaapinchi aneka mandini natulugaa teerchi diddaaru.hyderabadto anubandhamnaatakaallo natistune digri puurti chesaru dasari. daamto paatu typinglo loyar, hayyar pasayyaru. daamto paalakollu nunchi hyderabadku vachi chikkadapallilo unde ‘ravi manee sarkuleshan’ samsthalo typistuga panichesaaru. aa tarvaata charminar companylo cheraaru. akkada panichestundagaane hyderabad ero natics limitedlo udyogam vachindaayanaki. aa samayamlo dasari abidslo undevaaru. udyogam maatram balanagarlo. udayam shift kaavadamtho edu gantalakalla kampeneeki cherali. anduke tellari moodu gantalaku lechi naalugu chapaatiilu, kontha pappu vandukoni baxlo pettukoni nampalli varakuu naduchukontu vachevaaru. akkada bus ekki sanat nagarlo dige vaaru. aa rojullo (yabhai ella kindati maata idhi) balanagar varakuu bassulu undevi kaavu. sanat nagar last stap. anduke akkada digi naduchukontu balanagar vellevaaru. madhyaahnam rendu gantalaki dutey aipogane tirigi naduchukontu sanat nagar cherevaaru. abidsky vachesariki naalugayyedi. fresh ayi naatakaala reharsals kosam raveendrabhaaratiki vellevaaru.cinemallo chaanskasari ilaage raveendrabhaaratilo naatakam vestunte vai.vi. krishnayya ane nirmaata chusi ‘cinemallo natistava?’ ani adigaaru. aa samayamlo aayana ‘andam kosam pandem’ ane sinima teestunnaaru. andulo commadian vesham daasarito veyinchaalani krishnayya aalochana. ayithe appatiki dasariki cinimala meeda aasaktiledu. cinemallo avakaasaala kosam madrasuki vellina vaalla kashtaalu patrikallo chadavadamtho aa joliki povaddanukonnaru. haayigaa udyogam chesukontu naatakaallo natiste chaalukonnaaru. anduke krishnayya aafarki peddagaa spandinchaledu. aina krishnayya aayanni vadilipettaledu. ‘andam kosam pandem’ chitramlo meyina commadian vesham neeku istunnamani, ventane madrasu ravalani uttaram raasaaru. ‘intakante manchi avakaasam raadu. ventane bayaluderu’ ani mitrulantaa prothsahinchadamtho dasari sarenani railekkaaru.vahini studio shooting .. mekap vesukovadaniki  entho utsaahamto mekap roomki vellaaru dasari. ayithe aadilone aayanaku avamanam eduraindi. ‘prati vaaduu oo naatakam veseyadam, kappu techukovadam, kappu vachina ventane madrasu centrallo digipovadam, vesham veseyalanukovadam ... asaleppudaina addamlo nee moham chusukonnava?’ ani oo pakka mekap chestune eesadimpugaa matladutunnadu mekap maen. aa maatalu vini nirghaantapooyaaru dasari. vaallu pilistene kada tanu ikkadiki vachindi? mari amity itanilaa matladutunnadu?.. anukuni kopam vachina tamaayinchukonnaaru dasari. mounam vahinchi mekap veyinchukonnaaru. aa tarvaata pilakajuttu unna viggu teesukochi aayanaki tagilinchaaru. appudu telisindi aayanaku.. indulo main commadian balakrishna any, aayana assistent vesham tanadanee. ventane nirmaata krishnayya daggariki velli adigaaru. tanaku teliyakundaane jarigina maarpu idani cheppi aayana dasari chetulu pattukonnaru. naatakarangamlo rashtra sthaayi uttama natudinainaa sinirangaaniki maatram oo anaamaka veshamtho parichayamavadam nijamgaa vidhi chesina vinte.venakki tirigi vellipothe ‘sinimaalaku panikiraadani pampinchesaarani’ andaruu anukontaarani bhavinchi, avamaanaanni digamingukoni ‘andam kosam pandem’ chitramlo natinchaaru dasari. aa sinima tarvaata ika natana joliki pokudadani gatti nirnayam teesukonnaru.rachayitagaa toli cinemaaa tarvaata palagummi padmaraju daggara  srcipt assistantga cheraaru dasari. aayane gauri productions adhinetha es. bhavanarayana daggara cherchaaru. aa samayamlo oo kannada sinima dabbing raits konnaru bhavanarayana. telugulo ‘premaku permit’ ani paeru petti dub chesaru. sinimaalaparamgaa dasari toli rachana adhe. moodondalu adwans iste paandiibajaarku velli oo ungaram konnaru dasari. toli sampaadanaki gurtugaa chalakalam aa  ungaram aayana veluki  undedi. aa tarvaata ‘maa naannaki nirdoshi’ chitramtho sahakara darsakudayyaaru. aa hodalo ‘jagata jettilu’, ‘oke kutumbam’, ‘vinta samsaaram’, ‘koothuru kodalu’ taditara pannendu sinimaalaku panichesaaru. konni sinimaalaku maatalu kuudaa raasaaru.paatikella vayasulo ‘taata-manavadu’ chitraaniki darsakatvam vahinche avakaasam dasariki vachindi. pratap arts adhinetha ke.raghava ichina ee avakaasaanni sadviniyogam chesukoni, toli prayatnamlone parisrama peddala meppu, prekshakula prasamsalu pondaaru. ika appati nunchi venakki tirigi chusukone avakaasam aayanaki kalagaledu. edaadiki padi cinimaalu chesina rojulu unnaayi. oke samayamlo edu sinimaalaku pani chesina sandarbhaaluu unnaayi. prati cinemaki srcipt siddamgaa undatamtho anni cinimaalu okesari chesina e ibbandi kaligedi kaadu. sinima tappa maro dhyasa laeni vyakti kaavadamtho adbhutaalu srushtinchagaligaaru dasari.- vinayakaraovivadadiyaaraanannn bandhandasari narayanarao hyderabadlo udyogam chestunnappudu tana swagraamam paalakollu veltu tana chelleliki gaajulu kondamani sultan bajaarulo aagaaru. gajula saiz aayanaku teliyakapovadamto appude tana snehitulato shapingku vachi aayana pakkane nilabadda padmanu chusi ‘aa ammai cheti saiz’ untundani cheppagaane padma girrunu chusindata.  ‘yem ledandi maa chelleliki gaajulu konalanukuntunna. tanadi kuudaa mee cheti saiz untundi’ ani chepparata. meerem chestaarani adigithe vstlo panichestaanani cheppaaru dasari. naatakaalu kuudaa vestara? ani adigithe.. ‘vestanandi vachevaaram raveendrabhaaratilo oo naatakam undi. paasulu pampistaanu tappakunda randi’ ani cheppi padma fon nambar teesukunnarata. appati vaariddari parichayam premagaa maari pelli varakuu daariteesindi. padma kutumbeekulu daasarito pelliki angeekarinchaaru cony dasari kutumba sabhyulu angeekarinchaledu. dasari maatram padmane pelli chesukunnaru. prati purushudi vijayam venuka oo stree untundantaaru. dasari vesina prati vijayapu adugu venuka tana ardhaangi undani aayana eppadoo chebutundevaaru.aadukune padma undani..dasari talli mahalakshmitho aayanakunna anubandham maatallo cheppalenidi. aame maraninchinappudu aayana kanneeru pettaledu. ammala aadukune padma undani. cony aayana ardhaangi  maraninchinappudu maatram annam pette amma maraninchindani kumilipoyaru. padma maranam  aayannu kungipoyela chesindi, rendellaku gaanee dasari maamuulu manishi kaaledu. aarogyam balenappatiki aahaara niyamaalu paatinchaledu. aa rendellallo dasari mega phona pattindi ledu. bhaaryaku e bharta ivvani nivaali dasari icharu. chevellalo aayanakunna vyavasaaya rakshetamlo padmam aakaaramlo oo smaraka stuupaanni erpaatu cheyyadame kakunda aayana nivaasamlo padma kaamsya vigrahaanni kuudaa unchaaru.